Odense Adresse-Contoirs Efterretninger, 1842-12-10
Fædrelandet. Stænderforsamlingen i Viborg. Fire og tyvende Møde den 14 Novbr. (Fortsættelse af Discussionen ang. Skolelærerhjelpekasserne, see sidste Løverdagsavis.) Kammerjunker Lüttichan sagde blandt Andet: Forsaavidt Committeen har anseet det for en Selvfølge, at der ved Bedømmelsen af en Enkes Trang til Understøttelse af Hjelpekassen ikke bør tages Hensyn til, hvad der maatte være tilsikkret hende i Enkekasser eller andre Forsørgelsesanstalter, da forekommer dette mig dog at komme i Strid med de Regler, der i andre angloge Tilfælde følges ved Uddelelsen af Pensioner; idetmindste bliver der, naar Enker tilstaaes Pension af den Kgl. Kasse, taget Hensyn til, om de have privat Formue, og det forekommer mig derfor, at ogsaa her de Enker, for hvis Udkomme der paa anden Maade er sørget, ikke kunne have det Krav paa Understøttelse af Hielpekassen, som de, der ikke befinde sig i denne heldige Stilling. Justitsraad Fielstrup, Det er ingen Anmasselse af Skolelærerne, naar de saa hyppigt have andraget paa at indrømmes Deeltagelse i Bestyrelsen af Skolelærerhjelpekasserne. Tvertimod forekommer denne Begjering mig grundet paa almindelig billighed; thi Skolelærerhjelpekassen er ikke en almindelig Forsørgelseskasse, som for et bestemt Jndskud giver et bestemt Udbytte, men det er en Kasse, hvis Midler uddeles efter Skjøn, og hvortil alene Skolelærerne og Communerne bidrage, og det synes derfor synderligt, om de, som bidrage til Kassen, ikke skulde have nogen Andeel i dens Bestyrelse. Proprietair Jensen: "Med Hensyn til hvad der er yttret og et særdeles Bidrag af Præsterne, da kan jeg ingenlunde indrømme, at Skolelærerhjelpekassernes Tilstand skulde forbedres paa denne Maade; jeg vilde ansee det for uovereensstemmende med Forsamlingens Værdighed, ja for høist uædelt, om man saaledes vilde overføre en Byrde, hvori man ikke selv vilde deeltage, paa Andre. Jeg kan derfor ikke see andet Middel til det attraaede Øiemed, end et Paalæg paa Hartkornet, og jeg vilde ønske, at jeg, naar jeg engang træder ud af denne Sal, ikke maa have givet min Stemme til nogen Sag, der mindre fortjener Understøttelse end den nærværende. Gaardmand Kirk: "Det forekommer mig, at de Udtryk, hvoraf den sidste Taler har betjent sig, ere noget nærgaaende saavel mod den roeskildske Forsamling, der har fremsat den Jndstilling, hvilken han saa stærkt har erklæret sig imod, som mod dem af den nærværende Committees Medlemmer, der have optaget dette Forslag. Proprietair Jensen:"Jeg har udtalt min Overbeviisning; hvad jeg har sagt staaer i de Blade, der ere bestemte til at optage vore Forhandlinger, og det falder tilbage paa mig, om der ikke har været Anledning dertil. Præsidenten: "Jeg har ikke opfattet den ærede Talers Yttringer saaledes, at derved skulde være udtalt nogen fornærmelig Dom om de Motiver, hvoraf de af ham bekæmpede Forslag skulle være fremgaaede. Proprietair Jensen. Min Mening er, at det er uværdigt for Forsamlingen som Totalitet, at søge Skolelærerhjelpekassernes Forbedring ved at paalægge Præsterne en extraordinair Afgivt, ligesom jeg ogsaa erklærer mig imod, at der i dette Øiemed affordres de specielle Skolekasser et Bidrag. Fem og tyvende Møde den 15 Novbr. Der foretoges Sagen betræffende Udkast til en Placat ang. Forebyggelse af Skabygdommens Udbredelse blandt Faarene til endelig Behandling. Sex og tyvende Møde den 16 Novbr. Sagen foretoges betræffende Udkast til en Placat ang. Organisationen af en Lægdsindretning i Danmarks Kjøbstæder med Undtagelse af Kjøbenhavn, til endelig Behandling. - Sagen betræffende Udkast til en Anordning ang. Handel med Gift, blev derefter foretagen til endelig Behandling.